Karai Víctor Ferreira ha Karai Gustavo Galeano ome’êkuri pa’û David Galeano Olivera-pe ikatuhaĝuáicha omombe’u Ysapy renduharakuérape pe mba’e vaiete MEC ojapóva ñane Avañe’êre omboykévo ichupe mbo’esyry mbohapyhágui, mitârusukuéra apytégui. Mba’apoharakuéra avei ndohechaporâi ko jejahéi ha ojerure MEC-pe omohendajey haĝua Guarani ñe’ême upe mbo’esyrýpe ha avei ojerure oñemombareteve haĝua Guarani mbo’e opaite mbo’esyrýpe ha ñane retâ tuichakue javeve. Guarani niko ñane ñe’ê teete, mba’e iporâvéva jaguerekóva ñane retâme ha ñandekuaaukáva opaite henda rupi.